**Fabio Mamerto Cannavaro** (Napulj, Italija, 13. rujna 1973.) bivši talijanski profesionalni nogometaš, u mirovini, koji je kao kapetan talijanske nogometne reprezentacije, osvojio Svjetsko prvenstvo u nogometu 2006.

Rođenje i prvi nogometni koraci
-------------------------------

Fabio Cannavaro rođen je u Napulju 13. rujna 1973. godine, kao drugo od troje djece svojih roditelja (ima sestru Renatu i brata, također nogometaša, Paola). Nogomet je počeo igrati s osam godina, a s jedanaest se pridružio omladinskoj školi Napolija. 

Dana 7. ožujka 1993. Cannavaro je debitirao za prvu momčad Napolija u utakmici protiv Juventusa. Cannavaro je sa samo 20 godina pokazivao velike kvalitete, a posebno se isticao eksplozivnošću, koja ga je učinila jednim od najbržih obrambenih nogometaša Serie A.

Parma
-----

Igranje u rodnom Napulju završilo je u ljeto 1995. godine, kada je preselio u Parmu, gdje je s Gianluigijem Buffonom i Lilianom Thuramom bio dio obrane kojoj su se divili svi ljubitelji nogometa u Europi. Ta je momčad, prvenstveno zahvaljujući njima, osvojila talijanski kup, Kup UEFA, talijanski Superkup i došla na korak od osvajanja talijanskog prvenstva.

U sezoni 2001./2002. nakon odlaska Thurama i Buffona u Juventus, Cannavaro je dobio kapetansku vrpcu u Parmi. Postao je pravi lider momčadi. Na kraju te sezone je došlo do osvajanja kupa pobjedom u finalnoj utakmici protiv Juventusa. Bio je to treći kup Parme u povijesti kluba, a drugi s Cannavarom u momčadi, iako je finalnu utakmicu propustio zbog crvenog kartona dobivenog u polufinalu protiv Brescije.

Inter
-----

Nakon sedam godina provedenih u Parmi, u ljeto 2002. godine novi kapetan talijanske reprezentacije odlučio se za prelazak u redove milanskog Intera. Vrijednost transfera je iznosila velikih 32 milijuna eura. Cannavaro je, uz Christiana Vierija, postao jedan od ključnih igrača. 

Nakon Europskog prvenstva u Portugalu. 2004. godine, pri kraju prijelaznog roka, Cannavaro je dres Intera zamijenio onim torinskog Juventusa.

Juventus
--------

Fabio se u Juventusu ponovo susreo sa suigračima iz Parme, Buffonom i Thuramom. Postao je ključni igrač obrane *Bianconera*. Juventus je stigao do dva naslova prvaka Italije, a sezonu 2004./2005. završio je neporažen.
Cannavaro je odigrao 38 utakmica i postigao dva gola. U sezoni 2005./2006. pred Juventusom je stajao zadatak obraniti naslov, što su na kraju i uspjeli, s Cannavarom i dalje u jednoj od glavnih uloga.

Na terenu, Juventus je osvojio naslov, ali u ljeto 2006. godine poznati *Calciopoli* skandal žestoko je potresao temelje talijanskog nogometa i Juventusa, koji je prisiljen krenuti u novu sezonu iz *Serie B*, s novim klupskim vodstvom i bez najvećeg dijela prvotimaca iz protekle sezone. Iako je i njega cijeli događaj pogodio, Cannavaro se uspio distancirati od tih događaja i odvesti svoju momčad do naslova svjetskog prvaka u Njemačkoj.

Fabio Cannavaro je nakon Svjetskog prvenstva u Njemačkoj, na ljeto 2006. preselio u redove madridskog Reala.

Real Madrid
-----------

S reputacijom svjetskog prvaka Cannavaro je 25. srpnja 2006. zajedno s trenerom Juventusa Fabijem Capellom i suigračem Emersonom, potpisao za madridski Real. Ukupan iznos transfera za svu trojicu procijenjen je na oko 20 milijuna eura. Cannavaro je potpisao ugovor na tri godine i dobio dres s brojem 5.

Početne predstave u Realu nisu bile na razini onih sa Svjetskog prvenstva, pa je Cannavaro trpio oštre kritike zahtjevne španjolske javnosti. Loša forma poklopila se s izborom za najboljeg europskog nogometaša i FIFA-inog nogometaša godine, što je izazvalo daljnje kontroverze. Na proljeće je ipak krenulo bolje za Cannavara i *kraljeve*: velikom serijom u završnici prvenstva Real je pretekao Barcelonu i osvojio prvi naslov prvaka Španjolske nakon četiri godine.

Reprezentacija
--------------

S U-21 reprezentacijom pod vodstvom Cesarea Maldinija Cannavaro je dva puta osvajao naslov europskog prvaka (1994. i 1996.), a debi za najjaču nacionalnu momčad stigao je 22. siječnja 1997. godine. Uslijedili su nastupi na Europskom prvenstvu 2000. godine (gdje je Italija osvojila drugo mjesto), te na Svjetskim prvenstvima 1998. i 2002. godine, a nakon potonjeg je postao kapetan reprezentacije, umjesto Paola Maldinija, koji je napustio izabranu vrstu. Njegovo razdoblje u ulozi kapetana započelo je kvalifikacijom na Europsko prvenstvo 2004. godine u Portugalu. Međutim, natjecanje je bilo razočaravajuće za Cannavara i Italiju, koja nije uspjela proći u drugi krug.

### Svjetsko prvenstvo - Njemačka 2006.

Cannavaro je predvodio talijansku reprezentaciju na Svjetskom prvenstvu u Njemačkoj. Jednu od ključnih predstava odigrao je protiv domaćina u polufinalu, a vrhunac nogometne karijere i san svakog nogometaša Cannavaro je doživio 9. srpnja 2006. Italija je pobjedom nad Francuskom osvojila Svjetsko prvenstvo, a Cannavaro je svoj stoti nastup za reprezentaciju proslavio podigavši FIFA-in trofej, kao kapetan novih svjetskih prvaka. To je Talijanima bio četvrti naslov.

Cannavaro je na prvenstvu, jedini uz vratara Buffona, odigrao svih 690 minuta (sedam utakmica i po dva produžetka). Nije dobio ni jedan žuti ni crveni karton, što je rijetkost za obrambenog igrača. Italija je prvenstvo osvojila prvenstveno zahvaljujući čvrstoj obrani, primivši samo dva gola: autogol protiv SAD-a i jedanaesterac u finalu.

Cannavaro je očekivano izabran u *All-Star* momčad prvenstva, zajedno s kolegama iz reprezentacije Buffonom, Gattusom, Pirlom, Tonijem, Tottijem i Zambrottom. *Zlatnu loptu*, nagradu za najboljeg igrača prvenstva, osvojio je francuski kapetan Zinedine Zidane, ispred Cannavara; odluka je osporavana od medija i stručnjaka nakon Zidaneovog sramotnog udaranja Materazzija u finalu.

Cannavaro je bio kapetan reprezentacije i u kvalifikacijama za Europsko nogometno prvenstvo 2008. koje je Italija uspješno završila gostujućom pobjedom nad Škotskom u posljednjoj utakmici.

Najbolji igrač na svijetu
-------------------------

Zahvaljujući ponajviše dobrim nastupima na Svjetskom prvenstvu u Njemačkoj, Cannavaro je do kraja 2006. godine proglašen najboljim nogometašem u dva najcjenjenija svjetska izbora - dobio je Zlatnu loptu France Footballa za najboljeg nogometaša u Europi, nagradu koju dodjeljuju eminentni europski sportski novinari, te FIFA-inu nagradu za najboljeg nogometaša na svijetu, u glasovanju u kojem sudjeluju svi svjetski nogometni izbornici i kapetani. Cannavaro je prvi obrambeni igrač uopće koji je osvojio FIFA-inu nagradu, te prvi obrambeni igrač nakon Franza Beckenbauera koji je osvojio nagradu France Footballa.

Nagrade
-------

### Klupski trofeji

* 1999. Talijanski nogometni kup, Talijanski nogometni superkup, Kup UEFA (Parma)
* 2002. Talijanski nogometni kup (Parma)
* 2004./2005. Serie A (Juventus) - *naslov oduzet zbog "calciopolija"*
* 2005./2006. Serie A (Juventus) - *naslov oduzet zbog "calciopolija"*
* 2006./2007.La Liga (Real Madrid)

### Međunarodni trofeji

* 1994. Europsko nogometno prvenstvo U-21
* 1996. Europsko nogometno prvenstvo U-21
* 2000. Europsko prvenstvo u nogometu - Belgija i Nizozemska 2000. doprvak
* 2006. Svjetsko prvenstvo u nogometu - Njemačka 2006.

### Osobne nagrade

* 2000. Obrambeni igrač godine u Serie A - drugoplasirani
* 2000. *All-Star* momčad Europskog prvenstva
* 2001. Obrambeni igrač godine u Serie A - drugoplasirani
* 2005. Obrambeni igrač godine u Serie A - drugoplasirani, idealnih svjetskih 11 u izboru Udruge nogometnih profesionalaca (FIFPro)
* 2006. *World Soccer* igrač godine, obrambeni igrač godine u Serie A, nagrada *Oscar del Calcio* za najboljeg igrača Serie A, izabran u momčad godine po izboru UEFA-e, *Zlatna lopta* France Footballa za najboljeg europskog nogometaša, *All-Star* momčad Svjetskog prvenstva u Njemačkoj, *Srebrna lopta* na Svjetskom prvenstvu u Njemačkoj, FIFA igrač godine.

Vanjske poveznice
-----------------

***Fabio Cannavaro*** na Wikimedijinoj ostavi

* Cannavarov profil na službenoj stranici Reala
* Cannavarov profil i statistika na stranici FootballDatabase
* Službena stranica
* Cannavarov profil na stranici FIFA Svjetskog prvenstva Arhivirano 2007-03-23 na Wayback Machine-u
* FCF | Fondazione Cannavaro Ferrara - fond koji su osnovali Cannavaro i Ciro Ferrara za pomoć djeci Napulja
* Fan stranica iz vremena Parme, s manje poznatim detaljima

| * p
* r
* u
Sastav Italije  na  FIFA Svjetskom prvenstvu 1998. |
| --- |
| 1 Toldo • 2 Bergomi • 3 P. Maldini (c) • 4 Cannavaro • 5 Costacurta • 6 Nesta • 7 Pessotto • 8 Torricelli • 9 Albertini • 10 Del Piero • 11 D. Baggio • 12 Pagliuca • 13 Cois • 14 Di Biagio • 15 Di Livio • 16 Di Matteo • 17 Moriero • 18 R. Baggio • 19 Inzaghi • 20 Chiesa • 21 Vieri • 22 Buffon • Izbornik: C. Maldini | Italija |

Šablon:Sastav Italija 2000 EP

| * p
* r
* u
Sastav Italije  na  FIFA Svjetskom prvenstvu 2002. |
| --- |
| 1 Buffon • 2 Panucci • 3 Maldini (c) • 4 Coco • 5 Cannavaro • 6 Zanetti • 7 Del Piero • 8 Gattuso • 9 Inzaghi • 10 Totti • 11 Doni • 12 Abbiati • 13 Nesta • 14 Di Biagio • 15 Iuliano • 16 Di Livio • 17 Tommasi • 18 Delvecchio • 19 Zambrotta • 20 Montella • 21 Vieri • 22 Toldo • 23 Materazzi • Izbornik: Trapattoni | Italija |


| * p
* r
* u
Sastav Italije  na  UEFA Euru 2004. |
| --- |
| 1 Buffon • 2 Panucci • 3 Oddo • 4 Zanetti • 5 Cannavaro (c) • 6 Ferrari • 7 Del Piero • 8 Gattuso • 9 Vieri • 10 Totti • 11 Corradi • 12 Toldo • 13 Nesta • 14 Fiore • 15 Favalli • 16 Camoranesi • 17 Di Vaio • 18 Cassano • 19 Zambrotta • 20 Perrotta • 21 Pirlo • 22 Peruzzi • 23 Materazzi • Izbornik: Trapattoni | Italija |

| * p
* r
* u
Sastav Italije  na  FIFA Svjetskom prvenstvu 2006. (prvaci) |
| --- |
| 1 Buffon • 2 Zaccardo • 3 Grosso • 4 De Rossi • 5 Cannavaro (c) • 6 Barzagli • 7 Del Piero • 8 Gattuso • 9 Toni • 10 Totti • 11 Gilardino • 12 Peruzzi • 13 Nesta • 14 Amelia • 15 Iaquinta • 16 Camoranesi • 17 Barone • 18 Inzaghi • 19 Zambrotta • 20 Perrotta • 21 Pirlo • 22 Oddo • 23 Materazzi • Izbornik: Lippi | Italija |

| * p
* r
* u
Sastav Italije  na  FIFA Svjetskom prvenstvu 2010. |
| --- |
| 1 Buffon • 2 Maggio • 3 Criscito • 4 Chiellini • 5 Cannavaro (c) • 6 De Rossi • 7 Pepe • 8 Gattuso • 9 Iaquinta • 10 Di Natale • 11 Gilardino • 12 Marchetti • 13 Bocchetti • 14 De Sanctis • 15 Marchisio • 16 Camoranesi • 17 Palombo • 18 Quagliarella • 19 Zambrotta • 20 Pazzini • 21 Pirlo • 22 Montolivo • 23 Bonucci • Izbornik: Lippi | Italija |

| * p
* r
* u
Zlatna lopta France Footballa |
| --- |
| 
1956. Matthews | 1957. di Stéfano | 1958. Kopa | 1959. di Stéfano | 1960. Suárez | 1961. Sívori | 1962. Masopust | 1963. Jašin | 1964. Law | 1965.: Eusébio | 1966. Charlton | 1967. Albert | 1968. Best | 1969. Rivera | 1970. Müller | 1971. Cruijff | 1972. Beckenbauer | 1973. Cruijff | 1974. Cruijff | 1975. Blohin | 1976. Beckenbauer | 1977. Simonsen | 1978. Keegan | 1979. Keegan | 1980. Rummenigge | 1981. Rummenigge | 1982. Rossi | 1983. Platini | 1984. Platini | 1985. Platini | 1986. Belanov | 1987. Gullit | 1988. van Basten | 1989. van Basten | 1990. Matthäus | 1991. Papin | 1992. van Basten | 1993. Baggio | 1994. Stoičkov | 1995. Weah | 1996. Sammer | 1997. Ronaldo | 1998. Zidane | 1999. Rivaldo | 2000. Figo | 2001. Owen | 2002. Ronaldo | 2003. Nedvěd | 2004. Ševčenko | 2005. Ronaldinho | 2006. Cannavaro | 2007. Kaká | 2008. C. Ronaldo | 2009. Messi
 |
| *Od 2010. godine se dodjeljuje FIFA Ballon d'Or* |

| * p
* r
* u
FIFA-in igrač godine |
| --- |
| 1991. Matthäus | 1992. van Basten | 1993. Baggio | 1994. Romário | 1995. Weah | 1996. Ronaldo | 1997. Ronaldo | 1998. Zidane | 1999. Rivaldo | 2000. Zidane | 2001. Figo | 2002. Ronaldo | 2003. Zidane | 2004. Ronaldinho | 2005. Ronaldinho | 2006. Cannavaro | 2007. Kaká | 2008. C. Ronaldo | 2009. Messi |
| Napomena: Od 2010. nagradu za igrača godine dodjeljuje FIFA Ballon d'Or |

| * p
* r
* u
Igrač godine World Soccera |
| --- |
| 
* Italija Paolo Rossi (1982)
* Brazil Zico (1983)
* Francuska Michel Platini (1984)
* Francuska Michel Platini (1985)
* Argentina Diego Maradona (1986)
* Nizozemska Ruud Gullit (1987)
* Nizozemska Marco van Basten (1988)
* Nizozemska Ruud Gullit (1989)
* Njemačka Lothar Matthäus (1990)
* Francuska Jean-Pierre Papin (1991)
* Nizozemska Marco van Basten (1992)
* Italija Roberto Baggio (1993)
* Italija Paolo Maldini (1994)
* Italija Gianluca Vialli (1995)
* Brazil Ronaldo (1996)
* Brazil Ronaldo (1997)
* Francuska Zinedine Zidane (1998)
* Brazil Rivaldo (1999)
* Portugal Luís Figo (2000)
* Engleska Michael Owen (2001)
* Brazil Ronaldo (2002)
* Češka Pavel Nedvěd (2003)
* Brazil Ronaldinho (2004)
* Brazil Ronaldinho (2005)
* Italija Fabio Cannavaro (2006)
* Brazil Kaká (2007)
* Portugal Cristiano Ronaldo (2008)
* Argentina Lionel Messi (2009)
* Španija Xavi (2010)
* Argentina Lionel Messi (2011)
* Argentina Lionel Messi (2012)
* Portugal Cristiano Ronaldo (2013)
* Portugal Cristiano Ronaldo (2014)
* Argentina Lionel Messi (2015)
* Portugal Cristiano Ronaldo (2016)
* Portugal Cristiano Ronaldo (2017)
* Hrvatska Luka Modrić (2018)
* Argentina Lionel Messi (2019)
* Poljska Robert Lewandowski (2020)
* Poljska Robert Lewandowski (2021)

 |